**ZA P I S N I K**

15. redne seje sveta KS Artiče, z dne 17.4.2018, s pričetkom ob 19:00 uri v prostorih sejne sobe Prosvetnega doma Artiče.

**Na seji so bili prisotni naslednji člani sveta KS:** Bernardka Ogorevc, Anton Gajšek, Uroš Predanič, Renata Slak, Franc Gorišek, Darja Germšek – Predanič in Maša Lileg– Senica

**Opravičeno odsoten**: Aleš Kukovica .

**Prisotni vabljeni**: Vesna Bogovič – ravnateljica O. Š. Artiče in Suzana Ogorevc – predstavnica občine Brežice

**Zapisnikar**: Simona Mlakar

Sejo je vodil predsednik sveta KS Artiče Gajšek Anton, ki je uvodoma pozdravil vse prisotne in ugotovil sklepčnost seje.

**Ad. 1**

**Ugotovitev sklepčnosti in sprejem dnevnega reda**

Predsedujoči ugotavlja, da je prisotnih sedem (7) članov sveta KS Artiče od skupnih osem (8) članov, da je sklepčnost zagotovljena in da se lahko nadaljuje z delom.

Predsednik sveta prisotnim predlaga, da glede na to, da sta na seji sveta prisotni vabljeni predstavnici OŠ Artiče in občine Brežice, nekoliko spremenimo dnevni red in na začetku seje obravnavamo točko o seznanitvi umestitve novega vrtca in o predvideni rekonstrukciji OŠ Artiče.

Prav tako predsednik sveta predlaga, da se na predlagani dnevni red dodata dve točki in sicer ena v zvezi z načrtovanim javnim razpisom za sofinanciranje društev v l. 2018 in druga v zvezi z razporeditvijo sredstev na postavki za pokopališče, doda pa se tudi točka razno, kot sledi:

**DNEVNI RED:**

1. Ugotovitev sklepčnosti in sprejem dnevnega reda.
2. Seznanitev o umestitvi novega vrtca in o predvideni rekonstrukciji OŠ Artiče.
3. Potrditev predloga zapisnika 14. redne seje sveta KS Artiče, z dne 20.2.2018 in poročilo o izvršitvi sklepov te seje.
4. Vmesno poročilo o finančnem stanju na dan 17.4.2018.
5. Razpis za sofinanciranje projektov društev v l. 2018.
6. Razporeditev presežka porabljenih sredstev na postavki pokopališče iz l. 2015,2016 in 2017 v leto 2018.
7. Razno:

* Poročilo o JP 526521 ( Barbič – Ferlin) po neurju 16.4.2018.
* Seznanitev s stanjem drugih javnih poti po neurju 16.4.2018.

8. Predlogi in pobude.

**UGOTOVITVENI SKLEP**

**Predsedujoči ugotavlja, da je prisotnih sedem (7) članov sveta KS Artiče od skupnih osem (8) članov, da je sklepčnost na seji zagotovljena in da se lahko nadaljuje z delom.**

**Prav tako predsedujoči ugotavlja, da se vsi prisotni člani sveta KS strinjajo s spremenjenim dnevnim redom.**

Sklep je bil sprejet s 7.- mi glasovi »ZA« in »0« glasovi proti.

**Ad. 2**

**Seznanitev o umestitvi novega vrtca in o predvideni rekonstrukciji OŠ Artiče**

Predsednik sveta uvodoma prisotne seznani, da KS Artiče s strani občine in s strani OŠ ni bila vključena niti na kakršenkoli drug način seznanjena o načinu umeščanja novega vrtca v prostor in o načinu izvedbe rekonstrukcije OŠ.

Dejstvo je, da je KS zgolj naključno prišla do informacije, da je z načrtovano izgradnjo novega vrtca predvidena rušitev dela opornega zidu ob LC, ki je bil na novo izgrajen v letu 2014.

V nadaljevanju predsednik sveta prisotne opomni, da je KS Artiče v l. 2014 v sodelovanju z občino Brežice izvedla ob LC izgradnjo novega opornega zidu ob OŠ Artiče po projektu firme Trasa Maribor. Oporni zid je bil zgrajen predvsem zaradi dotrajanosti starega zidu in zaradi nujno potrebne razširitve vozišča ( ozko grlo ob jutranjih urah), ki sedaj omogoča dvosmerni promet. Nov oporni zid istočasno ločuje vozišče LC od šolskega območja.

Prav tako prisotne opomni, da je občina hkratno z rekonstrukcijo Prosvetnega doma Artiče v l. 2015 izvedla rekonstrukcijo dela lokalne ceste na odseku od Prosvetnega doma do OŠ Artiče. Sočasno z navedenim je KS prav tako v sodelovanju z občino izvedla položitev cevi za odvod fekalij iz OŠ preko načrtovanega tlačnega voda do Prosvetnega doma (na severni strani PD).

V nadaljevanju predsednik sveta pove, da si je KS konec meseca marca uspela pridobiti možnost vpogleda v osnutke načrtov novega vrtca in ga nato v sodelovanju z ravnateljico tudi pregledala glede umestitve v prostor. V zvezi z ugotovitvami iz pregledanega se je v tajništvu KS pripravil dopis, s katerim smo dne, 3.4.2018, št. dop. 26-O/2018 občinske strokovne službe - Oddelek za družbene dejavnosti, gospodarstvo, kmetijstvo in razvoj seznanili, da je stališče KS glede umeščanja vrtca in obnovo šole naslednje:

1. Škarpa je bila v l.2014 zgrajena zaradi dotrajanosti stare, razširitve vozišča, ki sedaj omogoča dvosmerni promet. Škarpa istočasno ločuje vozišče LC od šolskega območja.
2. Predviden odstavni pas na zelo ozkem delu od vozišča do šole za servisno dejavnost šole - dostavo zelenjave in podobno tik ob LC in šolski poti ne sme v nobenem primeru ovirati tekoči promet na vozišču LC.
3. Poizkušati je potrebno iskati rešitev za dostop invalidov v vrtec ( predvideno po načrtu - 3x 9m metrov ) na drug način ali preko vstopa v šolo na glavnem vhodu ali z zadnje strani vrtca ob JP, kjer je ravnina in ne bi potrebovali še ene klančine, ki nam po predvidenem načrtu odvzame kar nekaj prepotrebnih novo zgrajenih parkirnih mest v Artičah.
4. Ne strinjamo se v nobenem primeru z lokacijo za odpadke tik ob LC, saj je umeščena v sam spominski park šole, kjer se nahaja spomenik, na novo urejen vodnjak s spominsko ploščo in del zelenice. Vodnjak, kjer je opisana zgodovina oskrbe s pitno vodo in veliko pomeni krajanom Artič , je bil obnovljen in postavljen v letu 2015.

Predsednik sveta pove, da je bil na osnovi zgoraj podanih stališč KS o izgradnji oz. o umestitvi novega vrtca kot predsednik sveta KS vabljen na sestanek, ki ga je dne 6.4.2018 v OŠ Artiče sklical župan Ivan Molan. Na sestanku se je tako imel možnost seznaniti s projektno dokumentacijo načrtovane novogradnje in si jo na vpogled pridobiti tudi v računalniški obliki.

V želji, da bodo z načrtovano umestitvijo seznanjeni tudi člani sveta,predsednik sveta z obrazložitvami na diaprojektorju predstavi načrt prisotnim in opozarja na nekatere kritične točke, kot npr:

* neustreznost načrtovanega obračališča za dostavna vozila,
* odvzem obstoječih parkirnih mest za namen gradnje(v kraju se že tako srečujemo s težavami zaradi pomanjkanja parkirnih mest ob večjih prireditvah, govorilnih urah za OŠ ali ob pogrebih ).

V nadaljevanju prisotnim načrtovano izgradnjo vrtca in rekonstrukcijo OŠ predstavi tudi ravnateljica Vesna Bogovič in pove, da se načrtuje koncem letošnjega leta pričeti z izgradnjo vrtca, nato pa bi se nekje l. 2021 pričelo z načrtovano rekonstrukcijo šole. Na tak način bi kraj pridobil popolnoma nov vrtec, v šoli pa nekaj oddelkov, večjo knjižnico, večjo kuhinjo. Kasneje se predvideva tudi energetska sanacija telovadnice, pripravljene pa so tudi idejne zasnove o umestitvi obračališč za šolske avtobuse in nove površine za izvajanje telesne vzgoje na prostem.

V nadaljevanju predstavnica občine, vodja oddelka za družbene dejavnosti, gospodarstvo, kmetijstvo in razvoj – ga. Suzana Ogorevc prisotne seznani, da je bila najboljša izbrana idejna zasnova vrtca ob OŠ Artiče predstavljena tudi na občinskem svetu, katero so svetniki tudi potrdili. Na osnovi tega se je naročil projekt, katerega je predsednik sveta danes predstavil. Pojasni tudi, da občina v sodelovanju s šolo še vedno išče najprimernejše variante za reševanje odtoka fekalij kakor tudi meteornih vod. Pri reševanju teh zadev ne gre vse gladko, zato bi se zadeve lahko tudi terminsko zamaknile.

**UGOTOVITVENI SKLEP**

**Prisotni člani sveta se strinjajo, da občina izvaja vse nadaljnje aktivnosti v zvezi z že izdelanim projektom, upošteva pa naj se predlog sveta KS, da se poiščejo primerne rešitve v zvezi z obračališčem servisno dostavne službe in v zvezi z obstoječimi parkirišči, katere kraj nujno potrebuje.**

Sklep je bil sprejet s 7. -mi glasovi »ZA« in »0« glasovi proti.

**Ad.3**

**Potrditev predloga zapisnika 14. redne seje sveta KS Artiče, z dne 20.2.2018 in poročilo o izvršitvi sklepov te seje.**

Vsi člani sveta so po elektronski pošti na vpogled prejeli predlog zapisnika 14. redne seje sveta KS, z dne 20.2.2018.

Predsednik sveta je iz zapisnika povzel realizirane in nerealizirane sklepe kot sledi pregled v nadaljevanju.

**Poročilo o realizaciji sklepov 14. redne seje sveta KS Artiče, z dne 28.2.2018:**

|  |  |
| --- | --- |
| Ad.8 | **Obravnava in sprejem sklepa o odkupu javnega dobra na parc. št. 950 /2 - kategorizirana JP 526531Arnovo selo(Molan) - vas ( Marjan Koprivc) .**  **REALIZIRANO –** Tajništvo KS je na občino dostavila mnenje sveta KS, ki se glasi :  O predlagani prestavitvi kategorizirane javne poti svet KS ne more in ne sme sam odločati, saj je upravljavec glede na veljaven Zakon o cestah ( Ur. L. št. 109/2010 z dopolnitvami ) občina Brežice, v pristojnosti KS pa je vzdrževanje občinskih javnih poti, ki so z Odlokom o kategorizaciji občinskih cest v Občini Brežice (Uradni list RS, št. 5/99) preneseno na KS.  V kolikor se bo občina odločila za nadaljevanje postopka, svet KS predlaga skupno komisijo ( predstavnik občine, predstavnik KS in oba mejaša g. Koprivc in g. Valenčak ). Glede nastalih morebitnih stroškov svet KS zavzema stališče, da v te namene nima nikakršnih finančnih sredstev.  V kolikor bi krajan želel odkupiti del javnega dobra v takem obsegu, da javne poti ni potrebno prestavljati, svet KS nima zadržkov. |
| Ad. 9 | **Vprašanje in pobude:**   * **REALIZIRANO** - na predlog Uroša Predaniča se je izvedla sanacija poškodovanega dela JP št. 526421 na mostičku v Zg. Obrežu . |
| Ad.10 | **Razno:**  **REALIZIRANO-**v tajništvu KS se je pripravil dopis, katerega smo podali v nadaljnjo obravnavo pristojni službi na občino Brežice in svetu za preventivo in vzgojo v cestnem prometu občine Brežice. |

**UGOTOVITVENI SKLEP**

**Svet KS potrjuje predlog zapisnika 14. redne seje sveta KS Artiče , z dne 20.2.2018 in kratko poročilo predsednika o realizaciji sklepov te seje. Zapisnik 14. redne seje sveta KS se objavi na spletni strani KS Artiče.**

Sklep je bil sprejet s 7-mi glasovi »ZA« in »0« glasovi proti.

**Ad.4**

**Vmesno poročilo o finančnem stanju na dan 17.4.2018.**

Predsednik sveta članom sveta predstavi poročilo o finančnem stanju in porabi sredstev do navedenega datuma kot sledi:

**SREDSTVA TRR : OD 1.1.2018 DO 17.4.2018**

|  |  |
| --- | --- |
| **KUMULATIVA V DOBRO** ( pridobljene mesečne dvanajstine s strani občine, prihodki od uporabe MV,grobarnine v l. 2018, prihodki od uporabe PD,pridobljena sredstva za vzdrževanje cest ….) | 24.625,05  ( skupaj s prenosom sredstev iz l.2017 = 3.482,11) |
| **KUMULATIVA V BREME**-plačane obveznosti po računih iz naslova porabe vode, elektrike …po vseh objektih, s katerimi KS upravlja, velik strošek pa je v tem obdobju predstavljalo tudi zimsko čiščenje javnih poti po celotni KS . | 14.560,90 |
| **STANJE NA DAN 17.4.2018** | **10.064,15** |

**UGOTOVITVENI SKLEP**

**Prisotni člani sveta so seznanjeni s stanjem in porabo sredstev v obdobju od 1.1.2018 do 17.4.2018, ki se vodijo na upravi za javna plačila.**

Sklep je bil sprejet s 7 glasovi »ZA« in »0« glasovi proti.

**Ad.5**

**Razpis za sofinanciranje projektov društev v l. 2018**

Predsednik sveta pove, da je v sprejetem proračunu za l. 2018 KS na postavki 00303 – SOFINANCIRANJE DRUŠTEV načrtovala porabiti 1.000 eur za izvedbo javnega razpisa.

Predsednik sveta prisotnim pojasni, da je KS v letošnjem letu za zimsko čiščenje javnih poti porabila znatno več sredstev, kot je bilo načrtovano.

Prav tako se je v tem tednu izkazalo, da bo potrebno več sredstev nameniti za vzdrževanje javnih poti ( neurje 16.4.2018).

Da bomo končali načrtovana dela na pokopališču, bo po vsej verjetnosti potrebno nekaj sredstev prerazporediti tudi na to postavko.

Zaradi zgoraj navedenega predsednik sveta predlaga, da KS v letošnjem letu ne izvede javnega razpisa za sofinanciranje projektov društev, katere bodo izvajali v letošnjem letu in da se iz finančnega načrta za l. 2018 proračunska postavka 00303 **–** sofinanciranje društev črta. Prav tako predsednik predlaga, da se sredstva prerazporedijo na druge postavke, kar bomo v tajništvu korigirali sprotno.

**UGOTOVITVENI SKLEP**

**Zaradi načrtovanih del, ki jih še načrtujemo izvesti v letošnjem letu in zaradi večjih vzdrževalnih del ob in na javnih poteh, se javni razpis za sofinanciranje društev v l. 2018 ne izvede. Proračunska postavka 00303 – SOFINANCIRANJE DRUŠTEV, na kateri so bila rezervirana sredstva v znesku 1.000,00 eur, se črta, sredstva pa se prerazporedijo na druge postavke.**

Sklep je bil sprejet s 7 glasovi »ZA« in »0« glasovi proti.

**Ad.6**

**Razporeditev presežka porabljenih sredstev na postavki pokopališče iz l.2015,2016 in 2017 v leto 2018**

Predsednik sveta obrazloži, da so v skladu z Zakonom o javnih financah in Pravilnikom o postopkih za izvrševanje proračuna RS prihodki od lastne dejavnosti (uporaba MV, grobnina…) namenski prihodki.

Skladno z zgoraj navedenim je potrebno vse odhodke, ki so vezani na namensko porabo sredstev od pokopališča prikazati na proračunski postavki Urejanje pokopališča in MV - 00302 (poraba vode, odvoz smeti, poraba električne energije, vzdrževanje pokopališča in mrliške vežice…).

Na koncu leta je tako razvidno, koliko namenskih sredstev je KS v določenem letu porabila.

V računovodstvu občine je bilo ugotovljeno, da KS v letih 2015, 2016 in 2017 na postavki 00302 - Urejanje pokopališča in MV s saldom neporabljenih sredstev, ki smo jih imeli ob koncu leta na računu , ni oblikovala namenskega presežka za vzdrževanje pokopališča in MV.

Po podatkih računovodstva si je KS v obdobju od l. 2015 do 2017 iz naslova grobarnin in najemnin pridobila 37.009,72 eur lastnih sredstev, na postavki 00302 – Urejanje pokopališča in MV pa jih je dejansko porabila za 34.797,81. Iz tega je razvidno, da znaša presežek sredstev v znesku 2.211,91 €, ki jih bomo porabili za dela na pokopaliču v letu 2018.

Vsled navedenega predsednik sveta predlaga, da se v l. 2018 za pokopališče porabi navedeni presežek iz preteklih let v višini 2.211,91 €.

**UGOTOVITVENI SKLEP**

**Člani sveta se strinjajo, da se v letu 2018 za pokopališče porabi presežek iz preteklih let v višini 2.211,91 €.**

Sklep je bil sprejet s 7 glasovi »ZA« in »0« glasovi proti.

**Ad.7**

**Razno**

* Poročilo o JP 526521 ( Barbič – Ferlin) po neurju 16.4.2018

Predsednik sveta pove, da je 16.4.2018 ob polnoči prejel klic gasilcev – Lapuh Toneta, ki ga je kot poveljnik gasilcev na neprimeren način obvestil, da je v Arnovem selu pri hiši Barbič zopet poplavilo. Prisotnim pojasni , da je od KS zahteval, da nemudoma organizira čiščenje te JP, saj je Krajevna skupnost zadolžena za vzdrževanje JP po KS.

Zadevo si je predsednik sveta ogledal naslednjega dne in meni, da je nujno potrebno s pomočjo strokovnjakov ugotoviti vzrok na tej cesti, kaj je še potrebno storiti, da do tega ne bi več prihajalo. Tu je potrebna strokovna pomoč občine, da se poišče nadaljnja rešitev. Že v prevzemnem poročilu v času sanacije v letu 2017 je bil po sanaciji opravljen pregled z Alešem Vodebom in predstavniki občine ( Alenka Laznik in Davidom Flajnikom), ter izvajalcem del. g. Kocjanom ,kjer je bilo ugotovljeno, da bo nujno potrebno vse vode, ki prihajajo iz tako imenovanega Mrzlaka, odvesti na drugo stran ceste ali eventualno ob cestni jarek ob LC.

**Velik vzrok tega, kar se je zgodilo 16.4.2018 pa je gotovo poseg v bližnji hrib ( posek vseh dreves in grmičevja ter planiranje hriba). Pri tem je bil v celoti zasipan odprt jarek za odvajanje meteorne vode.  s strani krajana.**

Predsednik sveta še enkrat poudari, da je za sanacijo meteornih vod iz «Mrzlaka» potrebno izdelati strokoven  projekt še potrebne sanacije ob desni strani LC nasproti stanovanjskih hiš Barbič in Ferlin. Za realizacijo tega je potrebno zagotoviti finančna sredstva, ki pa jih KS sama nima.

* Seznanitev članov sveta s stanjem drugih javnih poti po neurju 16.4.2018

**Ad.8**

**Predlogi in pobude**

* Predstavnik kraja Arnovo selo g. Franc Gorišek pove, da v Arnovem selu nasproti hiše Bogovič še vedno ni nameščeno obcestno ogledalo.
* Bernardka Ogorevc prosi, da se mogoče v okvirih delovanja Turističnega društva Artiče najde način, da se na mostičku v Sp. Pohanci nabavijo rože.

Zapisala: Simona Mlakar

Anton Gajšek

Predsednik sveta KS Artiče lr